

ที่ มท ๐๘๑๐.6/ว กรมส่งเสริมการปกครองท้องถิ่น
 ถนนนครราชสีมา เขตดุสิต กทม. ๑๐๓๐๐

 มิถุนายน ๒๕๖4

เรื่อง ขอความร่วมมือในการดำเนินงานเก็บรวบรวมข้อมูลโครงการสำมะโนธุรกิจและอุตสาหกรรม พ.ศ. 2564

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือสำนักงานสถิติแห่งชาติ ที่ ดศ 0505/ว 1117 จำนวน ๑ ชุด
ลงวันที่ 22 เมษายน 2564

 ด้วยกระทรวงมหาดไทยแจ้งว่า สำนักงานสถิติแห่งชาติ ได้กำหนดแผนการจัดทำโครงการ
สำมะโนธุรกิจและอุตสาหกรรม พ.ศ. 2564 เพื่อเก็บรวบรวมข้อมูลพื้นฐานโครงสร้างและการกระจายตัว
ของสถานประกอบการประเภทต่าง ๆ ที่มีคนทำงานตั้งแต่ 1 คนขึ้นไป ทั่วประเทศ เกี่ยวกับธุรกิจทางการค้าและธุรกิจทางการบริการอุตสาหกรรมการผลิต การก่อสร้าง สถานที่เก็บสินค้า กิจกรรมด้านข้อมูลข่าวสาร
และการสื่อสาร เป็นต้น ซึ่งจะนำไปใช้ในการวางแผนและกำหนดนโยบายการพัฒนาเศรษฐกิจของประเทศ
ทั้งในระดับประเทศและระดับท้องถิ่น ตลอดจนเป็นข้อมูลพื้นฐานในการวางแผนงานต่าง ๆ เพื่อสนับสนุน
และส่งเสริมภาคธุรกิจ อุตสาหกรรมของประเทศ และการลงทุนในการดำเนินกิจการของภาคเอกชน
รวมทั้งส่งเสริมและสนับสนุนผู้ประกอบการขนาดกลางและขนาดย่อม (SMEs) ให้มีศักยภาพเพิ่มมากขึ้น
โดยในปี พ.ศ. 2565 จะทำการเก็บรวบรวมข้อมูลรายละเอียด (งานแจงนับ) เฉพาะสถานประกอบการ
ที่ประกอบธุรกิจทางการค้า ธุรกิจการบริการและอุตสาหกรรมการผลิต

 กรมส่งเสริมการปกครองท้องถิ่นพิจารณาแล้ว เพื่อให้การเก็บรวบรวมข้อมูลโครงการสำมะโนธุรกิจและอุตสาหกรรม พ.ศ. 2564 ของสำนักงานสถิติแห่งชาติเป็นไปด้วยความเรียบร้อย ขอให้จังหวัดแจ้งองค์กรปกครองส่วนท้องถิ่นให้การสนับสนุนและอำนวยความสะดวกแก่เจ้าหน้าที่สำนักงานสถิติแห่งชาติ
ในการประชาสัมพันธ์ และการเข้าพื้นที่เพื่อเก็บรวบรวมข้อมูลโครงการสำมะโนธุรกิจ ซึ่งจะดำเนินการ
ในระหว่างเดือนพฤษภาคม – สิงหาคม 2564 รายละเอียดปรากฏตามสิ่งที่ส่งมาด้วย

 จึงเรียนมาเพื่อโปรดพิจารณา

 ขอแสดงความนับถือ

 อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

กลุ่มงานส่งเสริมการพัฒนาเศรษฐกิจ สังคม และคุณภาพชีวิต

โทร. ๐-๒๒๔๑-๙๐๐๐ ต่อ ๔๑04 โทรสาร ๐-๒๒๔๑-๖๙๓0